Michelle Amato
Michelle Amato jeste američka pjevačica i edukator čiji koncertni repertoar obuhvata džez, bluz, pop i soul muziku. Studirala je na Muzičkoj školi Univerziteta u Miamiju. Bila je na koncertnim turnejama ili snimala sa: Quincyjem Jonesom, Jonom Secadom, Lizom Minnelli, Al Greenom, Sandijem Pattyjem, Jonom Hendricksom, Donnom Summer, Michaelom McDonaldom, Celijom Cruz i Ritom Marley. Nastupala je sa simfonijskim i zabavnm orkestrima, gdje je bila istaknuta solistica, a najznačajniji su njeni nastupi sa: Memphis Symphony, South Florida Pops, The Baton Rouge Symphony, The Sarasota Orchestra, The Macon Pops i The Orlando Philharmonic. Bila je prateća pjevačica u orkestru grčkog kompozitora i pijaniste Yannija tokom njegove koncertne turneje pod nazivom "Ethnicity" 2003–2004 i na tom istoimenom albumu snimljenom na CD može se čuti njen solistički rad. Također je putovala s njim tokom Yanni Live turneje 2005. godine, i pojavljuje se na filmu snimljenom s tog koncerta pod nazivom "Yanni Live! The Concert Event". Također, snimila je i svoj debitantski CD pod nazivom "I'm All Smiles" na kojem je svirao i džez trubač Ira Sullivan. Amato trenutno predaje na fakultetu na Univerzitetu Sjeverne Floride.